
Grozījumi Elektroenerģijas tirgus likumā
Izdarīt Elektroenerģijas tirgus likumā (Latvijas Republikas Saeimas un Ministru Kabineta Ziņotājs, 2005, 12. nr.; 2008, 10. nr.; Latvijas Vēstnesis, 2011, 117. nr.; 2013, 211., 232. nr.; 2014, 60., 189., 257. nr.; 2015, 118., 190., 248. nr.; 2016, 110., 241. nr.; 2019, 240. nr.; 2020, 29. nr.; 2022, 137A., 144. nr.; 2023, 38A., 128., 231. nr.; 2024, 3., 75A. nr.) šādus grozījumus:
1. Papildināt 1. panta otro daļu ar 18.4 punktu šādā redakcijā:
· 
· "184) enerģijas kopīgošanas organizators – aktīvā lietotāja iecelta trešā persona, kas aktīvā lietotāja vārdā veic ar enerģijas kopīgošanas organizēšanu saistītus pienākumus;".
2. Papildināt 5.1 pantu ar 4.1 daļu šādā redakcijā:
· 
· "(41) Pārvades sistēmas operatoram tirgus uzraudzības funkciju izpildei ir tiesības piekļūt visiem datu platformā uzglabātajiem datiem par tirgus dalībniekiem. Pārvades sistēmas operatoram ir pienākums nodrošināt komercnoslēpuma un personas datu aizsardzību.".
3. Papildināt 9. panta 1.1 daļu ar otro teikumu šādā redakcijā:
· "Informācijā norāda kritērijus, kas tiek izmantoti jauniem pieslēgumiem pieejamās jaudas aprēķināšanai.".
4. Papildināt 20.4 pantu ar trešo daļu šādā redakcijā:
· 
· "(3) Elektrotransportlīdzekļu uzlādes punktiem, kas tiek pieslēgti sadales sistēmai, ir jābūt aprīkotiem ar viedās uzlādes funkciju un divvirzienu uzlādes funkciju.".
5. Papildināt ar 32.4 pantu šādā redakcijā:
· 
· "32.4. Elektroenerģijas tirdzniecības līgumu risku vadība
· (1) Elektroenerģijas tirgotāji ievieš un īsteno pasākumu kopumu elektroenerģijas tirdzniecības līgumu risku vadībai, lai ierobežotu elektroenerģijas vairumtirdzniecības piegādes izmaiņu riska ietekmi uz ar lietotājiem noslēgto līgumu ekonomisko dzīvotspēju, vienlaikus saglabājot likviditāti un cenu signālus no īstermiņa elektroenerģijas tirgiem.
· (2) Elektroenerģijas tirgotāji veic visus pasākumus, kas ir pamatoti nepieciešami, lai mazinātu elektroenerģijas piegādes traucējumu risku.
· (3) Regulators uzrauga šā panta  pirmajā un otrajā daļā elektroenerģijas tirgotājiem noteikto pienākumu izpildi.".
6. Aizstāt 35. panta pirmajā daļā vārdus "14 dienas" ar vārdiem "24 stundas".
7. 37.5 pantā:
papildināt pirmo daļu aiz vārda "regulatoram" ar vārdiem "pārvades sistēmas operatoram";
papildināt ar trešo daļu šādā redakcijā:
· 
· "(3) Pārvades sistēmas operators, pildot Eiropas Parlamenta un Padomes 2011. gada 25. oktobra regulā Nr. 1227/2011 par enerģijas vairumtirgus integritāti un pārredzamību prasības un tam noteiktās funkcijas, ir tiesīgs pieprasīt un bez maksas saņemt no tirgus dalībniekiem šo funkciju izpildei nepieciešamo komercinformāciju un pārkāpumu konstatēšanas gadījumā nodot to regulatoram.".
8. 37.6 pantā:
izteikt septīto daļu šādā redakcijā:
· 
· "(7) Aktīvais lietotājs, tajā skaitā no atjaunīgajiem energoresursiem iegūtas elektroenerģijas aktīvais lietotājs, var slēgt līgumu ar enerģijas kopīgošanas organizatoru vai citu trešo personu par enerģijas kopīgošanas organizēšanu.".
papildināt ar 7.1 daļu šādā redakcijā:
· 
· "(71) Enerģijas kopīgošanas organizators vai cita trešā persona:
· 1) nodrošina nediskriminējošu pakalpojumu sniegšanu un pārredzamas cenas, tarifus un pakalpojumu sniegšanas noteikumus;
· 2) nav uzskatāma par elektroenerģijas energokopienu vai no atjaunīgajiem energoresursiem iegūtas elektroenerģijas aktīvo lietotāju, kas rīkojas kopīgi ar citiem, ja tās īpašumā vai pārvaldībā esošo elektroenerģijas ražošanas un uzkrāšanas iekārtu kopējā uzstādītā elektriskā jauda nepārsniedz 6 megavatus, izņemot gadījumus, kad trešā persona ir viens no aktīvajiem lietotājiem, kas piedalās enerģijas kopīgošanas projektā.".
papildināt ar vienpadsmito daļu šādā redakcijā:
· "(11) Ministru kabinets nosaka enerģijas kopīgošanas organizatora darbības nosacījumus un kārtību.".
9. Papildināt 37.7 pantu ar 4.1 daļu šādā redakcijā:
· "(41) Energokopiena var būt enerģijas kopīgošanas organizators.".
10. Pārejas noteikumos:
izteikt 103. un 104. punktu šādā redakcijā:
· 
· "103. Ja pārvades sistēmas operators iegādājas, uzstāda, attīsta, pārvalda un ekspluatē elektroenerģijas uzkrātuvi, tajā skaitā pērk vai pārdod elektroenerģiju balansēšanas tirgos, ne ilgāk kā trīs gadus pēc Latvijas pievienošanās kontinentālās Eiropas sinhronajai zonai, ievērojot šā likuma 11. panta otrajā daļā minēto ierobežojumu un pamatojoties uz Ministru kabineta 2021. gada 24. septembra rīkojumu Nr. 674 "Par atļauju akciju sabiedrībai "Augstsprieguma tīkls" iegādāties, attīstīt, pārvaldīt un ekspluatēt elektroenerģijas uzkrātuves", pārvades sistēmas operatoram nav nepieciešama šā likuma 16.3 panta pirmajā daļā minētā regulatora atļauja. Pārvades sistēmas operators var turpināt pārvaldīt un ekspluatēt elektroenerģijas uzkrātuvi pēc minētā trīs gadu termiņa, ja Eiropas Komisija to ir pagarinājusi. Pārvades sistēmas operatoram piederošas elektroenerģijas uzkrātuves izmantošanas noteikumus izstrādā pārvades sistēmas operators un apstiprina regulators līdz 2025. gada 31. janvārim.
· 104. Ja nav saņemts šo pārejas noteikumu 103. punktā minētais termiņa pagarinājums, regulators, pamatojoties uz pārvades sistēmas operatora priekšlikumu, lemj par pārvades sistēmas operatora elektroenerģijas uzkrātuves izmantošanu.";
papildināt ar 131. un 132. punktu šādā redakcijā:
· 
· "131. Grozījums šā likuma 35. panta pirmajā daļā stājas spēkā 2026. gada 1. janvārī.
· 132. Ministru kabinets līdz 2025. gada 31. decembrim izdod šā likuma 37.6 panta vienpadsmitajā daļā minētos noteikumus.".
11. Papildināt informatīvo atsauci uz Eiropas Savienības direktīvām ar 11. punktu šādā redakcijā:
· 
· "11) Eiropas Parlamenta un Padomes 2024. gada 13. jūnija direktīvas 2024/1711/ES, ar ko groza direktīvas 2018/2001/ES un 2019/944/ES attiecībā uz Savienības elektroenerģijas tirgus modeļa uzlabošanu (Dokuments attiecas uz EEZ).".

